Cuneiform Tablet Kt n/k 565 (AKT 2 32)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-dí-na-bi-im ú-ṣú-ur-ša-IŠTAR ù e-a-da-mì-iq qí-bi-ma um-ma ú-sà-num-ma 14 ma-na KÙ.BABBAR ú ṣú-ba-tí-šu ba-al-ṭù-a ḫa-bu-lá-am a-ša-me-ma a-ma-kam 5 ma-na KÙ.BABBAR É e-mì-šu a-dí a-ší-tí-šu iṣ-bu-tù šu-ku-bu-um ku-zu-be-lí ú šál-ma-a-šur iš-ti DUMU e-mì-šu ša-zu-úz-tum ú a-ša-sú a-na ṣé-ri-šu ta-ta-lá-ak a-ma-kam lu iš-tí ša-zu-iš-tí-šu lu iš-tí DUMU e-mì-šu ṣa-áb-ta lu pì-ri-kà-nu ší-ma-am iš-ú-mu ṣa-áb-ta a ma-lá i-qá-bi₄-ú-ku-nu-tí ma-ṣa-ku ú ṭup-pu-šu ḫa-ar-ma-am ú-kà-al ú šu-ma šu-ut i-ta-al-kam ṣa-áb-ta-šu a-ḫu-ú-a a-tù-nu ú-zi-na-ma a-šar KÙ.BABBAR-áp-šu i-ba-ší-ú ṣa-áb-ta ú a-ṣé-er KÙ.BABBAR-pì-a-ma a-na ša-lá-tù-a-ar ú-ra-pì-dá-ni a-ma-kam da-da-a DUMU a-šur-ba-ni i-tí-de₈-e KÙ.BABBAR ša ba-al-ṭù-a na-ší-i šu-ma mì-ma ṭup-pá-am ša ku-nu-ki-ku-nu dí-na-šu-um šu-ma um-ma šu-ut-ma na-áš-a-ku mì-ma lá ta-mì-a-šu